ไทยติดเชื้อเพิ่ม 1 คน เสียชีวิตอีก 1 รวมป่วยสะสม 2,989 ราย
ไทยติดเชื้อเพิ่ม 1 คน เสียชีวิตอีก 1 รวมป่วยสะสม 2,989 ราย
6 พ.ค. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยสถานการณ์ผู้ป่วยโควิด-19 ประจำวัน โดยพบผู้ป่วยรายใหม่ 1 ราย เป็นผู้ป่วยที่เดินทางมาจากประเทศรัสเซีย เป็นชาวจ.บุรีรัมย์ ส่งผลให้ขณะนี้มีผู้ป่วยสะสมรวม 2,989 ราย
ส่วนผู้ป่วยหายกลับบ้านได้รายใหม่ 14 ราย รวมกลับบ้านได้สะสม 2,761 ราย เหลือผู้ป่วยในโรงพยาบาลเพียง 173 ราย ทั้งนี้มีผู้ป่วยเสียชีวิตเพิ่มขึ้น 1 ราย โดยเป็นชาวต่างชาติ รวมมีผู้เสียชีวิตสะสม 55 ราย